Personalment, naħseb li l-poeżija hi waħda mil-aħjar mezzi biex tesprimi ruħek. Bil-ftit li naf, iddeċidejt li nikteb poeżija bil-Malti għal Malta. minn Matthew Darmanin b'qalbi sewda rsaqt 'l hawn biex insellimlek o art twelidi qalb iċ-ċitru u l-fjuri mitbiela gharkuptejja b'demmek f'idi x'għamilt b'idejja, o Malta tiegħi? għaliex ġibtek duħħan w'irmied? it-tweġiba f'qalbi nafha ir-risposta m'hi xejn ħlief skiet art pura għaffiġna u żverġnajna flokha tfajna briks u konkrit qlajna ruħ u poġġejna magna u ta' ġismek ma bqajtx sid il-marda qerditek u qatlitek u t-tbatija ma kinitx ftit bħal Pilatu ħaslu idejhom dawk maqfula ma' partit protesti u għajjat saru u t-tama bdiet terġa tfeġġ kollox waqa fuq widnejn torox u kompla jseħħ is-sagrileġġ partatnik ma' borża fidda biegħna ismek lil briganti minn gżira żgħira u sabiħa spiċċajt stat insinjifikanti mhux għaliex ma bqajtx tissemma anzi għax issemmejt wisq bil-ħażen u l-korruzzjoni ħadd ma xtaqlek aktar risq funeral jaf ma kellekx iżda fuq spallitna rfajnik dawk li semmajna leħinna li ssilitna kontra t-tifrik il-kbarat għażlu li jsikktuna sabiex bwiethom baqa' jitqal qatlu l-passat għal preżent ma ħallewx futur għalina t-tfal għalkemm tajtek nifsi u demmi ta' mewtek xorta għandi ħtija jaf m'għamiltx il-ġerħa qattiela madanakollu jisgħobbija se jkolli nitlaq għażiża Malta għax il-ħin qed jagħfas sew sejjer naħdem għal min qatlek għal dawk li kissruk u nsew naf li hekk nidher ġakbin wara li għidt li lilek ngħożż imma biex ngħajjex lil familti spiċċajt ngħix f'dal-paradoss kemm nixtieq noħloq xi ħaġa li ż-żmien tista' treġġa lura biex mil-qiegħ nerġa ngħollik narak tinbet bħall-isbaħ fjura fil-passat inħalli ittra lil dawk li jistgħu jsalvawk forsi minn dan il-Kalvarju jirnexxielhom jiskansawk
Il-Ballata tal-Gżira Żverġnata